DEĊIŻJONI TAL-KUMMISSJONI
tat-2 ta' April 2007
li temenda d-Deċiżjoni 2007/31/KE li tistipula l-miżuri tranżitorji fir-rigward tad-dispaċċ ta' ċerti prodotti tas-setturi tal-laħam u tal-ħalib koperti bir-Regolament (KE) Nru 853/2004 tal-Parlament Ewropew u tal-Kunsill mill-Bulgarija lejn Stati Membri oħra
(notofikat bid-dokument numru C(2007) 1443)
(Test b'rilevanza għaż-ŻEE)
(2007/213/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta' Adeżjoni tal-Bulgarija u tar-Rumanija, u partikolarment l-Artikolu 42 tiegħu,
Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar kontrolli veterinarji fil-kummerċ intra-Komunitarju bil-għan li jiġi kkompletat is-suq intern (1), u b'mod partikolari l-Artikolu 9(4) tagħha,
Billi:
(1)
Id-Deċiżjoni tal-Kummissjoni 2007/31/KE (2) tistipula miżuri tranżitorji fir-rigward tad-dispaċċ mill-Bulgarija lejn Stati Membri oħra ta' ċerti prodotti tas-setturi tal-laħam u tal-ħalib, koperti bl-Anness III tar-Regolament (KE) Nru 853/2004/KE tal-Parlament Ewropew u tal-Kunsill tad-29 ta' April 2004 li jistipula regoli speċifiċi ta' l-iġjene għall-ikel li jkun ġej mill-annimali (3). Dawn il-prodotti għandhom jiġu kkunsinnati mill-Bulgarija jekk biss jinkisbu minn stabbiliment ta' pproċessar elenkat fl-Anness ta' din id-Deċiżjoni.
(2)
Il-Bulgarija qiegħda twettaq evalwazzjoni ta' l-istabbilimenti ta' pproċessar kollha f'dawn is-setturi. F'dan il-kuntest, il-Bulgarija talbet l-ingassar ta' ċerti stabbilimenti elenkati fl-Anness tad-Deċiżjoni 2007/31/KE. Għalhekk, il-lista f'dan l-Anness għandha tiġi aġġornata skond dan. F'isem iċ-ċarezza, huwa xieraq li tiġi sostitwita bl-Anness ta' din id-Deċiżjoni.
(3)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness tad-Deċiżjoni 2007/31/KE huwa sostitwit bit-test ta' l-Anness ta' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, 2 ta' April 2007.